ट्रक से टकराई कार, चार घायल
जालोर| नेशनलहाईवे 15 पर शुक्रवार देर शाम माखुपुरा के पास कार ने ट्रक को पीछे से टक्कर मार दी। जिससे कार में सवार चार लोग घायल हो गए। जानकारी के अनुसार कार सांचौर शहर से माखुपुरा की ओर जा रही थी इस दरम्यान कार अनियंत्रित होकर आगे चल रहे ट्रक से टकरा गई। कार में सवार नागोलड़ी निवासी मेवाराम पुत्र बेचराराम, सुरेश पुत्र जवानाराम, प्रतापसिंह राणसिंह घायल हो गए। घटना की जानकारी मिलने के बाद सांचौर थानाप्रभारी मांगीलाल ने घटनास्थल का मौका मुआयना किया और घायलों को सांचौर के चिकित्सालय में भर्ती करवाया।
hin_Deva hin_Deva